তৃণমূলস্তরের সংগঠনকে জোরদার করেই আসন্ন পঞ্চায়েত ভোটে ঘাসফুল ফোটাতে চাইছেন অভিষেক বন্দ্যোপাধ্যায়। বৃহস্পতিবার তৃণমূল ভবনে নিজের কোর দলের সঙ্গে বৈঠক করেন তৃণমূলের তিনি। বুঝিয়ে দেন, পঞ্চায়েত ভোটে একশোয় একশো করাই তাঁর লক্ষ্য।  রাজ্যে পঞ্চায়েত ভোটের দিনক্ষণ ঘোষণা না-হলেও শাসক-বিরোধীরা প্রচার শুরু করে দিয়েছে। সদ্য পুরুলিয়া, বাঁকুড়া ও ঝাড়গ্রাম সফর করে ফিরেছেন অভিষেক বন্দ্যোপাধ্যায়। পঞ্চায়েতে তৃণমূলের ভোট বৈতরণী পার করতে নিচুতলার সংগঠনের উপরে জোর দিচ্ছেন মমতা বন্দ্যোপাধ্যায়ের ভাইপো। ব্লকস্তরের নেতাদের সঙ্গে বৈঠক করছেন। ফেব্রুয়ারি মাসে উত্তর ও দক্ষিণবঙ্গে কর্মী সম্মেলনও করবেন। তারপর বেরিয়ে পড়বেন জেলা সফরে।